Старац(Сава Мркаљ)
Сва ми тужном крепост оде,
Стар сам, слаб сам, о незгоде!
Једва лозна кап и шала
Би сад мене разиграла.
Оде моја сва милота,
Оде цвеће и красота;
Црвенило и белило
Из мог лица одлетило.
Мора срце да ми грца,
Јер на врати куца смртца,
Које око увек суво,
Које уво сваком глуво.

Пре 1833.

Извор 
 Лесковац Младен, Антологија старије српске поезије, Матица српска, СКЗ, Нови Сад, 1964, стр 165

Сава Мркаљ